
NYEREMÉNYJÁTÉK SZABÁLYZAT

1. Játék szervezője

1.1. A Pólus Társasház Üzemeltető Kft. (székhely: 1152 Budapest, Szentmihályi út 131., cg.: 01-09-960146) – a továbbiakban: Szervező.) Game Of Gamers EA SPORTS F1 25 néven versenyt rendez, mely egy online prekvalifikációból és egy élő döntőből álló szimulátoros versenyprogram.

1.2. [bookmark: _heading=h.ex63sn9eg71c]A versenyprogram keretében belül a Pólus Centerben kihelyezett profi autós szimulátorokon és PS5 állomásokon bárki próbára teheti a gyorsaságát, mellyel összefüggésben nyereményjáték kerül lebonyolításra.

1.3. A Játék lebonyolításával összefüggő, azok végrehajtásával kapcsolatos egyes feladatokat a Szervező által megbízott Catch Group Kft. (székhely: 1118 Budapest, Pálinkás Antal utca 6. B. ép.-1 emelet 1. ajtó, cégjegyzékszám: 01 09 424642, adószám: 32448300-2-43), a továbbiakban Megbízott látja el.

1.4. A Játékban résztvevő jelentkező a részvétellel minden további jogcselekmény nélkül, automatikusan elfogadja a jelen Szabályzat rendelkezéseit, és magára nézve kötelezőnek ismeri el az abban foglaltakat.

1.5. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

1.6. A Játék részletei, valamint a jelen Játékszabályzat a Játék időtartama alatt elérhető a www.polus-center.hu weboldalon.

2. Játék résztvevői és feltételei

2.1. A Pólus Centerben kihelyezett profi autós szimulátorokon és PS5 állomásokon bárki játszhat, azonban a jelen szabályzatban rögzített Nyereményjátékban kizárólag 18. életévét betöltött természetes személy vehet részt (a továbbiakban: Játékos).

2.2. Amennyiben a nyertes cselekvőképességében részlegesen korlátozott személy, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult.

2.3. A Játékban résztvevő személy jelen szabályzat elfogadásával elismeri, hogy a 18. életévét betöltötte.

2.4. A Játékban való részvétel ingyenes, azonban regisztrációhoz kötött.

2.5. A Játékból ki vannak zárva a Szervező és a Megbízott tulajdonosai, vezető tisztségviselői, munkavállalói, valamint az egyéb, a lebonyolításban közvetlenül közreműködő partnerek és mindezen személyek Polgári Törvénykönyv szerinti közeli hozzátartozói.

2.6. Amennyiben a Játékos jelen részvételi szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül.

2.7. Játékos tudomásul veszi, hogy amennyiben magatartásával megsérti a közösségi elveket, a Játékból kizárható.

3. A játék időtartama, helyszíne

3.1. A „Game of Gamers” kampány keretében megrendezésre kerülő ügyességi versenyek az alábbi időtartamban zajlanak:

Kezdet: 2026. június 11. (nyitvatartási idő kezdete)

Befejezés: 2026. június 13. (nyitvatartási idő vége)

[bookmark: _heading=h.75s29rwk5c1w]Helyszín: Pólus Center (1152 Budapest, Szentmihályi út 131.), a kijelölt rendezvényhelyszíneken.

4. Versenyek és nyeremények

4.1. Mozgószékes szimulátor - Játék napja: 06.12-13.

Nyertesek száma: 1 fő/nap, összesen 2 fő 
Nyeremény: Europeum Flashkart Verseny csomag (7 perc bemelegítő, 7 perc időmérő, 12 körös verseny a rajtrácsról)
Szimulátoron a legjobb időt versenyző pénteki játékos 
Szimulátoron a legjobb időt versenyző szombati játékos

4.2. Kerékcsere - Játék napja: 06.13.

Nyertesek száma: 1 fő /nap, összesen 2 fő 
A kerékcsere 1. helyezettje Autós élményvezetés - Nyeremény: Ferrari 458 Italia szupersport autó vezetés a Hungaroringen, 2 kör
A kerékcsere 2. helyezettje Autós élményvezetés - Nyeremény: Formula versenyautó vezetés az M-ringen, 4kör

4.3. Ps5 Játék napja: 06.11-13.

Nyertesek száma: 4 fő 
Csütörtöki legjobb időt versenyző a PS5 -ön -Nyeremény: Lego ajándékcsomag (Lego technic autók)
Pénteki legjobb időt versenyző a PS5 -ön -Nyeremény: Lego ajándékcsomag (Lego technic autók)
Szombati II. legjobb időt versenyző a PS5 -ön -Nyeremény: Lego ajándékcsomag (Lego technic autók)
( A nyereményjátékban szereplő LEGO modellek pontos listájának és típusainak változtatási jogát fenntartjuk. )

Szombati legjobb időt versenyző a PS5 -ön - Nyeremény: Europeum Flashkart Verseny csomag (7 perc bemelegítő, 7 perc időmérő, 12 körös verseny a rajtrácsról)

5. A Játék folyamata:

5.1. A játékban történő részvételhez az alábbi Google Forms adatlapot kell kitölteniük a játékosoknak: https://docs.google.com/forms/d/e/1FAIpQLSccjtaQ8-Zbzzs59xWds-DMua3Z1H3zyvDNdNiIN5MHyH-M5w/viewform

5.2. Az űrlapon a nyereményjátékban történő részvételhez az alábbi adatokat szükséges megadni: név, születési év, kihívásnál használt becenév, e-mail cím, valamint az űrlap kitöltése során szükséges megadni, hogy Játékos mely kihívásban szeretne részt venni. Az űrlapon lehetőség van hírlevélre történő feliratkozásra.

5.3. A regisztrált játékosok a 4. pontban foglalt versenyeken az 5.1. pontban rögzített űrlapon megadott becenevükkel tudnak részt venni.

5.4. A versenyek befejezését követően a Megbízott összesíti az elért eredményeket, és a nyerteseket becenevük alapján beazonosítja, és az 5.1. pontban rögzített űrlapon megadott e-mail címen keresztül értesíti őket 3 (három) munkanapon belül kapcsolatfelvétel céljából.

5.5. Amennyiben a nyertessel a kapcsolatfelvétel 5 (öt) munkanapon belül eredményes, a nyertes játékos 30 (harminc) napon belül veheti át nyereményét.

5.6. A nyeremény átvételekor a nyertes személyének azonosításához és ellenőrzéséhez a Szervező vagy Megbízott kötelezheti a nyertest személyazonosságának igazolására. Amennyiben a nyertes nem a tájékoztató üzenetben foglaltaknak megfelelően jár el, vagy nélkülözhetetlen, bekért adatok közül egyet vagy többet nem hajlandó a Szervező vagy Megbízott rendelkezésére bocsátani írásban, úgy jogosulatlanná válhat nyereményére.

5.7. Bármilyen a jelen Játékkal kapcsolatban felmerülő vitás kérdésben a Szervező egyoldalú döntése irányadó. Ez a rendelkezés nem korlátozza a Játékosoknak a mindenkor hatályos jogszabályok alapján fennálló igényérvényesítési jogát.

6. Nyeremény átvétele

6.1. A nyeremények átvételére személyesen az 5.5. pontban rögzített napon belül, a Pólus Centerben (1152 Budapest, Szentmihályi út 131.) van lehetősége a nyerteseknek az Információs pultban, személyi igazolvány felmutatásával.

7. A Szervező jogai

7.1. A Szervező rögzíti, hogy a játék a szerencsejáték szervezéséről szóló 1991. évi XXXIV. törvény rendelkezései szerint a NAV Szerencsejáték Felügyeleti Főosztály részére nem bejelentésköteles. Amennyiben a Játék során visszaélések, jelentős szabálytalanságok vagy ezek gyanúja merül fel, a Szervező a Játék szüneteltetheti vagy törölheti. A Játék során a Szervező, illetve a Játék szervezésében résztvevő cégek egyike sem felel azért, és kizár minden olyan kártalanítási, kártérítési igényt, mely a Játék esetleges hibáiból, hiányosságaiból, hibás működéséből, a Játék során bekövetkezett késésekből ered, így kizárja a felelősségét az ezekkel kapcsolatos költségekért, károkért, veszteségekért, ide nem értve a szándékosan vagy súlyos gondatlansággal okozott, a Résztvevőnél felmerülő károkért való felelősséget. A Szervezőt nem terheli felelősség a Résztvevők téves adatszolgáltatásából eredő igényekért, illetve a regisztrációk hiányosságáért/hibájáért (pl. névelírás, beazonosíthatatlan e-mail cím stb.). Szervező és Lebonyolító nem vállal továbbá semmilyen felelősséget az átvett ajándékok tekintetében. A Szervezőt a nyeremények átadásán és esetleges adóvonzatuk megtérítésén kívül további kötelezettség a nyereményekkel kapcsolatosan nem terheli. A Szervező a nyeremények tekintetében szavatosságot, jótállást nem vállal. A Résztvevők a Játékban való részvétellel elfogadják, hogy az akcióban való részvétel során a Szabályzatban foglaltak bárminemű megszegésével a Szervező számára okozott kárért teljes körű felelősséggel tartoznak.

8. Információ a Játékról

8.1. A Játékról információk találhatóak a https://polus-center.hu weboldalon.

9. Adatkezelés

9.1. Az adatkezelés célja: nyereményjátékokhoz kapcsolódó adatbázis kezelés, a nyeremények átadásának dokumentálása.

9.2. [bookmark: _heading=h.jzzcy2xwc16y]Az adatkezelés jogalapja: GDPR 6. cikk (1) bekezdés a) szerint, a Játékos megfelelő tájékoztatáson alapuló önkéntes hozzájárulása.

A Játékban történő részvétellel kapcsolatos adatszolgáltatás önkéntes. Az információs önrendelkezési jogról és az információ szabadságról szóló 2011. évi CXII törvény (továbbiakban: Infotv.) 5.§ (1) bekezdés b) pontja értelmében a Játékos a Játékban történő 5.1. pontban foglalt regisztrációval kifejezetten hozzájárulását adja ahhoz, hogy személyes adatait Szervező és a Megbízott jelen szabályzatban meghatározottak szerint kezelje, illetve használja fel.

9.3. A kezelt adatok köre:

· a Játékban regisztráló valamennyi személy esetében: név, születési év, becenév, e-mail cím.

· a Játék nyertesének esetében: név, születési év, becenév, e-mail cím.

A nyertes tudomásul veszi, hogy a fenti adatokra a nyeremény átvételéhez van szükség, melyet Megbízott vagy a Szervező a nyeremény átadásakor ellenőrizhet.

9.4. Az adatok törlésének határideje:

· Nem nyertes Játékosok esetén az adatok törlésére 24 órán belül sor kerül.

· Nyertes játékos tudomásul veszi, hogy Megbízott a nyeremény átadás-átvételét igazoló elismervényt, melyen a nyertes Játékos neve szerepel, a nyeremény átadás-átvételét követően 5 évig megőrzi könyvelési dokumentáció céljából. 5 év elteltét követően az adatok törlésre kerülnek.

· az átvételi elismervényen felvett adatok (a nyertes neve) tekintetében a Számv. tv. 169. § (2) bekezdése alapján nyolc év.

· A személyes adatok törlését vagy módosítását az alábbi elérhetőségeken lehet kérni: e-mail útján az info@campona.hu címen, továbbá postai úton a Campona Bevásárlóközpont, Budapest, Nagytétényi út 37-43 címen.

9.5. A Játékos, mint az adatkezelés érintettjét érintő jogkörök:

Hozzáférés joga: A Játékos bármikor tájékoztatást kérhet adatainak kezeléséről, ezekhez hozzáférhet, melyet az Adatkezelőnek biztosítania kell, továbbá az Adatkezelőnek kötelessége választ adnia arra, hogy milyen típusú adatokat tárol a Játékosról.

Helyesbítés, törlés, adatkezelés korlátozásának joga: A Játékos kérheti az adatok helyesbítését, javítását, valamint törlését, amennyiben azok nem megfelelően szerepelnek. Az Adatkezelőnek kötelessége korlátozni az adatkezelést, amennyiben a Játékos személyes adatainak korlátozását kéri.

Az adatainak hordozhatóságához való joga: A Játékos jogosult arra, hogy az Adatkezelő rendelkezésére bocsátott adatait teljes mértékben megkapja, olvasható és értelmezhetően tagolt formában, bármilyen géppel olvasható adathordozón vagy online formában. Ezen felül jogosult továbbá arra, hogy ezt továbbítsa egy harmadik fél számára, az Adatkezelő tájékoztatása és annak akadályozása nélkül.

Hozzájárulás visszavonása: A Játékos bármikor visszavonhatja részben vagy egészben az adatszolgáltatáshoz való hozzájárulását az Adatkezelő fél felé. A hozzájárulás visszavonása nem érinti a hozzájárulás visszavonás előtti jogszerűségét.

Amennyiben a Játékos személyes jogainak megsértését észleli a Játék során a következő lehetőségeket veheti igénybe:

- E-mailes vagy postai levélen keresztül felkeresheti az Adatkezelőt;
- Az érintett felügyeleti hatóságnál, azaz a Nemzeti Adatvédelmi és Információszabadság Hatóságnál [NAIH] panaszt nyújthat be. A NAIH elérhetőségei: Székhely: 1055 Budapest,
Falk Miksa utca 9-11 Telefon: 06-1-391-1400 Email: ugyfelszolgalat@naih.hu
- Bírósághoz fordulhat a fenti jogok sérülésének esetén.

A Játékban történő részvétel önkéntes, továbbá a Játékhoz tartozó adatrögzítés is önkéntes alapon történik. Ha a Játékos nem járul hozzá adatainak kezeléséhez, abban az esetben a Játékos nem vehet részt a Játékban. Amennyiben a Játékos adatainak törlését, korlátozását kéri a Játék időtartama során, a nyeremény kihirdetése előtt, úgy a Játékból kizárásra kerül.

9.6. A Szervező szavatolja, hogy az adatkezelés megfelel a hatályos jogszabályoknak (különös tekintettel a GDPR rendelkezéseire). Az adatokat harmadik fél részére nem továbbítja, marketing célokra nem használja fel, kivéve, ha ehhez a Résztvevő külön, kifejezett hozzájárulását adta.

10. Egyéb információk

10.1. A Nyereményjátékról információk az alábbi weboldalon érhetőek el: https://polus-center.hu.

10.2. A Résztvevők a Nyereményjátékkal és a nyereménnyel kapcsolatos további információért, ideértve a részletes szabályzat ismertetését is, a Nyereményjáték ideje alatt a Szervezőhöz bármikor fordulhatnak az polus@cpipg.com e-mail címen, melyen a megküldött üzenetek munkanapokon 8-16 óra között kerülnek megválaszolásra.

10.3. A Szervező és a Nyereményjátékban közreműködő partnerei fenntartják a jogot, hogy manipuláció, szabálytalan játék, visszaélés, vagy ezek gyanúja, esetén a Nyereményjátékból bárkit indoklás nélkül egyoldalú döntés alapján kizárjanak.



11. Vegyes rendelkezések

11.1. A Szervező fenntartja a jogot, hogy jelen szabályzatot - így különösen, de nem kizárólagosan jogszabály módosítása, vagy hatósági határozat alapján - indokolt esetben bármikor megváltoztathassa a résztvevők érdekeinek figyelembevételével. A módosítás tényéről Szervező a Résztvevőket a https://www.facebook.com/poluscenterbp oldalon keresztül tájékoztatja.

11.2. Jelen szabályzatra a magyar jogszabályok az irányadók és a Játékban való részvétellel kapcsolatban kialakuló jogviták kizárólagosan a magyar bíróságok joghatósága alá tartoznak.



Kelt: Budapest, 2026. június 12. 


Pólus Társasház Üzemeltető Kft.
Szervező
